Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**Салыктык эмес кирешелер жөнүндө Кыргыз Республикасынын**

**кодексине өзгөртүүлөрдү киргизүү тууралуу**

 **1-берене.**

Салыктык эмес кирешелер жөнүндө Кыргыз Республикасынын кодексинде (Кыргыз Республикасынын Жогорку Кеңешинин Жарчысы, 2018-ж., № 7-8, 490-бер.) төмөнкүдөй өзгөртүүлөр киргизилсин:

1. 4-1-берене менен төмөнкүдөй редакцияда толукталсын:

“4-1-берене. Эл аралык келишимдердин жана башка макулдашуулардын колдонулушу

Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдеринде Кыргыз Республикасынын салыктык эмес кирешелер жөнүндөгү мыйзамдарында каралгандан башка нормалар белгиленсе, ошол эл аралык келишимдин нормалары колдонулат.”

 2. 33-берене төмөнкүдөй редакцияда баяндалсын:

 “33-берене. Администраторлордун тизмеги

 Администраторлордун тизмеги Кыргыз Республикасынын бюджеттик мыйзамдары менен аныкталат.”

 3. 35-берене төмөнкүдөй редакцияда баяндалсын:

“35-берене. Айыптарды өндүрүп алууну контролдоо

Айыптарды төлөөнү жана төлөтүп алууну контролдоо аларды колдонуу жөнүндө чечим кабыл алган ыйгарым укуктуу органдар тарабынан жүргүзүлөт.”

4. 101-берененин 2-бөлүгү төмөнкүдөй редакцияда баяндалсын:

 “2. Бюджеттик мекемелер тарабынан мамлекеттик мүлктү ижарага берүүдөн түшкөн ижара акысы толук өлчөмдө республикалык бюджеттин кирешесине төлөнөт, андан кийин 70 пайызы ижарага берилген мүлктү кармоого жана оңдоого, ошондой эле материалдык-техникалык базаны өнүктүрүүгө багытталат.

Мамлекеттик ишканалар, ошондой эле өзүн-өзү толук каржылоодо турган мамлекеттик мекемелер тарабынан мамлекеттик мүлктү ижарага берүүдөн түшкөн ижара акысы республикалык бюджеттин кирешесине 30 пайыз өлчөмүндө төлөнөт, ал эми 70 пайызы ижарага берилген мүлктү кармоого жана оңдоого, ошондой эле мамлекеттик ишканалардын жана мекемелердин ишин финансылык жана материалдык камсыздоого пайдаланылат.

Муниципалдык менчикке таандык мүлктү ижаралоодо ижара акысы жергиликтүү бюджеттерге чегерилет.”

 5. 128-берене төмөндөгүдөй редакцияда баяндалсын:

 “128-берене. Ставка жана эсептөөнүн тартиби

 Жергиликтүү маанидеги инфратүзүмдү өнүктүрүүгө, күтүүгө жана аймактарды социалдык-экономикалык өнүктүрүү программаларына ылайык максаттуу багыттагы иш-чараларды ишке ашырууга чегерүүлөр, эгерде ушул беренеде башкалар каралбаган болсо, кыйыр салыктарды эсепке албаганда, пайдалуу кендерди жана/же аларды кайра иштетүүдөн алынган продуктыларды сатуудан түшкөн акчанын 2 пайызы өлчөмүндө төлөнөт.

Төлөөчү казып алган пайдалуу кендер же аларды кайра иштетүүдөн алынган продуктылар анын өзү тарабынан даяр буюмдарды өндүрүүгө компонент катары пайдаланылган учурда, чегерүүлөр пайдаланылган пайдалуу кендердин өздүк наркынын 2 пайызы өлчөмүндө төлөнөт.

Төлөөчү өзү өндүрүп алган жер алдындагы сууларды кызмат көрсөтүүгө пайдаланганда чегерүүлөр, кыйыр салыктарды эсепке албаганда, кызмат көрсөтүүдөн түшкөн акчанын 2 пайызы өлчөмүндө төлөнөт.

Төлөөчү өзү өндүрүп алган жер алдындагы сууларды техникалык муктаждыктарга пайдаланганда, чегерүүлөр пайдаланылган жер алдындагы суулардын өздүк наркынын 2 пайызы өлчөмүндө төлөнөт.”.

 6. 54-1-глава менен төмөнкүдөй редакцияда толукталсын:

 “Глава 54-1. Токой чарба өндүрүшүнүн жоготууларынын ордун толтуруу

149-1-берене. Төлөөчү

 Мамлекеттик токой фондусунун жана мамлекеттик токой фондусуна кирбеген токойлордун участокторун токой чарбасын жүргүзүү менен байланышпаган максатта пайдалануу үчүн берилген тараптар төлөөчү болот.

 149-2-берене. Токой өндүрүүшүнүн жоготууларынын ордун толтуруу ченемдеринин өлчөмдөрү жана алардын төлөө тартиби

 1. Токой өндүрүшүндөгү жоготуулардын ордун толтуруу наркынын ченемдеринин өлчөмү жана аларды төлөө тартиби Кыргыз Республикасынын Өкмөтү тарабынан аныкталат.

 2. Токой чарба өндүрүшүнүн жоготуларынын ордун толуктоо тартибинде түшкөн каражаттар республикалык бюджетке которулат жана токойлорду коргоо, сактоо, токой өстүрүү, жаңыртып өстүрүү жана алардын өнүмдүүлүгүн жогорулатуу үчүн пайдаланылат.”.

7. 153-берене 35-2 пункту менен төмөнкүдөй редакцияда толукталсын:

“35-2) токой чарба өндүрүшүнүн жоготууларынын ордун толтуруу;”.

 2-берене.

 Ушул Мыйзам расмий түрдө жарыяланган күндөн тартып он күн өткөндөн кийин күчүнө кирет.

 Кыргыз Республикасынын Министрлер Кабинети алты айлык мөөнөттө өзүнүн чечимдерин ушул Мыйзамга ылайык келтирсин.

 Кыргыз Республикасынын

 Перзиденти